
Për dhënien e miratimit paraprak për kryerjen e veprimtarisë shtesë nga Banka Raiffeisen sha

Më bazë dhe për zbatim të nenit 43, shkronja “e” të ligjit nr. 8269, datë 23.12.1997 “Për Bankën e Shqipërisë”, të ndryshuar, nenit 79, pika 3 të ligjit nr. 9267, datë 29.7.2004 “Për veprimtarinë e sigurimit, të risigurimit dhe ndërmjetësimit në sigurime dhe risigurime”, të ndryshuar, nenit 23, pikat 1 dhe 3, të nenit 24, pika 1, shkronja “ç” të ligjit nr. 9662, datë 18.12.2006 “Për bankat në Republikën e Shqipërisë”, të ndryshuar, si dhe të nenit 18, pika 8 të rregullores “Për licencimin dhe ushtrimin e veprimtarisë së bankave dhe degëve të bankave të huaja në Republikën e Shqipërisë”, miratuar me vendimin e Këshillit Mbikëqyrës nr. 14, datë 11.3.2009, të ndryshuar, me propozim të Departamentit të Mbikëqyrjes, Këshilli Mbikëqyrës i Bankës së Shqipërisë

Vendosi:

1. Të  japë miratimin paraprak për kryerjen nga Banka Raiffeisen sh.a. të veprimtarisë financiare shtesë, si më poshtë:
a) ndërmjetësim, në sigurime dhe risigurime.
2. Autorizohet guvernatori i Bankës së Shqipërisë për të bërë ndryshimet përkatëse në aneksin e licencës së “Bankës Raiffeisen” sh.a., pas kryerjes së ndryshimit sipas pikës 1 të këtij vendimi.
3. Ngarkohet Departamenti i Mbikëqyrjes për ndjekjen e zbatimit të këtij vendimi.
4. Ngarkohet Departamenti i Marrëdhënieve me Jashtë, Integrimit Evropian dhe Komunikimit për publikimin e këtij vendimi në Fletoren Zyrtare të Republikës së Shqipërisë, si dhe në Buletinin Zyrtar të Bankës së Shqipërisë.
Ky vendim hyn në fuqi menjëherë.

